איילת הירשמן

איילת הירשמן (נולדה ב-6 באוקטובר 1973) היא עיתונאית, בעלת טור ומחברת ספרי בישול ישראלית. 

==קורות חייה==
הירשמן נולדה בירושלים לשוש וחיים הירשמן. בהיותה בת שנתיים וחצי עברה עם משפחתה לחולון, ובגיל 11 עברה המשפחה לרמת השרון. 

בוגרת תיכון אלון ברמת השרון.

בצה"ל שירתה בלשכת הרמטכ"ל ובחיל הים. בשנת 1997 סיימה תואר ראשון בהיסטוריה וספרות כללית באוניברסיטת תל אביב. 

בשנת 1999 התחתנה הירשמן עם תומר עמיר ועבדה במשך כשנה כעורכת וכעיתונאית במגזין "על השולחן". בשנת 2000 עברה לעיתון "לאשה", בו שימשה כעורכת הראשית של תחום האוכל ומגזין האוכל "שף" עד לשנת 2010. החל מ-2006 יש לה מדור וידאו ב"לאשה", באתר ynet. במקביל לעבודתה בעיתון, הוציאה את ספרה הראשון "פשוט טעים" ב-2005, שהיה לרב-מכר. מאז הוציאה עוד שמונה ספרי בישול וכן ערכה את הספר "עוגת השבוע של לאשה" (2009). משנת 2009 כותבת ביקורת מסעדות בעיתון "ידיעות אחרונות". כיום (2011) יש לה טור אישי ב"לאשה" (העוסק בכתיבת אוכל, מתכונים וביקורת מסעדות). ב-2011 השיקה את אתר האינטרנט שלה "יומן מטבח". 

במאי 2012 החלה להנחות את התוכנית "פשוט וטעים" בערוץ 10.

הירשמן נשואה לתומר עמיר, בעל משרד "גורן עמיר" ללובי פוליטי וניהול משברים (בשיתוף עם עליזה גורן) ולהם שלושה ילדים.

==ספריה==
כל ספריה של הירשמן ראו אור בהוצאת ידיעות ספרים.

*פשוט טעים (2005) - ספר בישול ביתי גדול, מפורט ועתיר מתכונים, שיטות הכנה, הסברים וסיפורים, המיועד לאנשים עסוקים שלא רוצים לוותר על בישול יצירתי ואוהבים ליהנות מהחיים. 
*הפסח הקל שלי (2007) - ספר העוסק במתכונים קלים לחג הפסח ולימי האביב. 
*ראש השנה הקל שלי (2008) - מתכונים קלים ומרשימים לימי חגי תשרי: לארוחת החג הגדולה, לארוחה המפסקת ולסוכה. כולל נספח - איך להכין מתנות אוכל כמתנה לחג. 
*יומן מטבח (2008) - מתכונים וסיפורים, עם הארות והערות וזכרונות, לאוכל שמתאים לכל מיני רגעים בחיים: אוכל מנחם, אוכל "נקי", אוכל בריא, אוכל מושחת. 
*המטבח של איילת (2010) - ספר המציע מתכונים המבוססים על מוצרי חלב. מתכוני בישול ואפייה קלים עם גבינות, שמנת, לבנה ויוגורט. 
*שנה של אוכל טוב (2010) - עוסק באוכל עונתי, מחולק לארבע עונות שנה, בישול לפי עונה. הוא מציג בישול ואפייה תוך שימוש בחומרי גלם טריים ומדגים איך לנהל מטבח עונתי טעים ובריא. 
*אוסף חורף (2010) - ספר אוסף לעונה הקרה, שמציע מתכונים מחממים כמו מרקים ותבשילי קדרה, עוגות ועוגיות לימים גשומים. 
*קיץ שמח במטבח (2011) - עוסק בבישול עם ילדים, מגיש מאכלים שילדים יכולים להכין ביחד עם מבוגרים, עם המלצות לפעילויות לחופש הגדול.
* בית חם (2012).
* חנוכה שמח במטבח (2013).
* טעים וטוב (2014).
*מה שנטע אוהבת (2019)- רומן המספר על נטע אשר חייה שזורים בין שתי אהבותיה: מאפים וגברים.

==קישורים חיצוניים==

* 
* [https://web.archive.org/web/20120601074525/http://food.nana10.co.il/Category/?CategoryID=500571 אתר התוכנית "פשוט וטעים עם איילת"], בערוץ 10
* [http://www.ynet.co.il/home/0,7340,L-4335,00.html מגזין "שף"], באתר לאשה
* 
* 
* [http://www.youtube.com/watch?v=SygylMGlvqM&context=C45995c2ADvjVQa1PpcFMqHMw1erNax9eTfu8Msg7eqFKRQ8gMlt0= איילת הירשמן - הספר החדש "בית חם"], ביו טיוב
* חגית אברון, [http://www.103.fm/programs/Media.aspx?ZrqvnVq=FHELJI&c41t4nzVQ=MD השפית איילת הירשמן לא מפסיקה להפתיע: "אפילו כשאני רואה ציור אני חושבת על אוכל"], באתר רדיו ללא הפסקה, 23 בדצמבר 2011
* 
* - ביקורת על ספרה "יומן מטבח"
* 
* [https://web.archive.org/web/20110826150349/http://www.nuritha.co.il/a343580-%D7%99%D7%95%D7%9E%D7%9F-%D7%9E%D7%98%D7%91%D7%97-%D7%90%D7%99%D7%99%D7%9C%D7%AA-%D7%94%D7%99%D7%A8%D7%A9%D7%9E%D7%9F ביקורת על "יומן מטבח"], באתר נוריתה
* ריקי כהן, [http://saloona.co.il/blog/%d7%90%d7%99%d7%99%d7%9c%d7%aa-%d7%94%d7%99%d7%a8%d7%a9%d7%9e/ על הספר "קיץ שמח במטבח"], באתר סלונה, 20 ביולי 2011
* 
* [http://www.mako.co.il/Tagit&tagName=%D7%90%D7%99%D7%99%D7%9C%D7%AA+%D7%94%D7%99%D7%A8%D7%A9%D7%9E%D7%9F&tag=%D7%90%D7%99%D7%99%D7%9C%D7%AA%20%D7%94%D7%99%D7%A8%D7%A9%D7%9E%D7%9F איילת הירשמן], באתר mako
* [http://reshet.tv/Shows/Lihiot_tov/videomarklist,179560/ איילת הירשמן בתוכנית "חיים טוב"], ערוץ 2, 1 בפברואר 2011
* 

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:ערוץ עשר: שדרניות, שחקניות ומנחות
קטגוריה:בעלות טור ישראליות
קטגוריה:בעלי טור ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1973
קטגוריה:ישראלים שנולדו ב-1973